pythainlp/thai-wiki-dataset-v4 huggingface dataset:
ค่าเอฟ

ค่าเอฟ (f-number หรือ f-stop) คือค่าที่คำนวณจากการหารความยาวโฟกัสของเลนส์ด้วยขนาดรูรับแสงยังผล ใช้เป็นดัชนีเพื่อระบุความสว่างของเลนส์ โดยทั่วไปแล้วสามารถถือได้ว่ายิ่งค่าเอฟน้อย เลนส์ก็จะยิ่งสว่าง (= แสงผ่านเลนส์ได้มากขึ้น) และความเร็วชัตเตอร์ก็จะยิ่งเร็วขึ้น
f ของค่าเอฟมาจากคำว่า focus โดยทั่วไปอาจเขียนแสดงเป็น <math>f</math>/N (มักใช้เอฟเล็กหางงอ) โดยที่ N ในที่นี้คือค่าเอฟ เช่น <math>f</math>/1.4, <math>f</math>/2, <math>f</math>/2.8 เป็นต้น
รูรับแสงยังผลและความสว่าง.
ขนาดรูรับแสงยังผลคือเส้นผ่านศูนย์กลางที่กลุ่มรังสีคู่ขนานฉายจากแหล่งกำเนิดแสงแบบจุดเข้าสู่เลนส์ โดยถือว่าแหล่งกำเนิดแสงแบบจุดนั้นอยู่ที่ระยะอนันต์บนแกนเชิงแสงของเลนส์ ความสัมพันธ์ระหว่างขนาดรูรับแสงยังผลกับค่าเอฟคือ
<math>N=\frac{f}{\Phi}</math>
โดย
รูรับแสงใหญ่ขึ้นหมายถึงสามารถรวบรวมแสงได้มากขึ้น รูรับแสงยังผลจะเป็น <math>1/\sqrt{2}</math> เมื่อพื้นที่สำหรับรวบรวมแสงลดลงครึ่งหนึ่ง ดังนั้น ถ้าค่าเอฟเป็น <math>\sqrt{2}</math> เท่า ความสว่างจะลงครึ่งหนึ่ง
ความหมายในการหารความยาวโฟกัส.
พื้นที่ภาพที่เกิดจากเลนส์จะขยายตามสัดส่วนกำลังสองของความยาวโฟกัส ในทางกลับกัน ปริมาณแสงที่ตกกระทบบนเลนส์จะเป็นสัดส่วนกับพื้นที่ยังผลของเลนส์ พื้นที่ยังผลของเลนส์แปรตามกำลังสองของเส้นผ่านศูนย์กลางยังผล ดังนั้น ปริมาณแสง (ความสว่าง) ต่อพื้นที่ภาพจึงแปรผกผันกับกำลังสองของความยาวโฟกัส และแปรผันกับกำลังสองของเส้นผ่านศูนย์กลางยังผล นั่นคือ แปรตามกำลังสองของ (เส้นผ่านศูนย์กลางยังผล/ความยาวโฟกัส) ≡ 1/กำลังสองของเลขเอฟ
ค่าที.
แม้ว่าค่าเอฟจะใช้กันอย่างแพร่หลายเป็นตัวบ่งชี้ความสว่างของเลนส์ แต่ก็ไม่สามารถพูดถึงการประมาณการเปิดรับแสงอย่างถูกต้องโดยใช้เพียงค่าเอฟเนื่องจากปัจจัยต่าง ๆ เช่น ความส่งผ่านของเลนส์
เมื่อความส่งผ่านของเลนส์กลายเป็นปัญหา ในกรณีของการสะท้อนแสงของพื้นผิวในสมัยที่ยังไม่มีเทคโนโลยีการเคลือบผิว เช่น หากการส่งผ่านของพื้นผิวหนึ่งเท่ากับ 95% เลนส์ที่ประกอบด้วย 6 ชิ้นใน 4 กลุ่มจะมี 4 กลุ่ม = 8 พื้นผิวถึงประมาณ 66% (0.95 ยกกำลัง 8 คือ 0.6634...) ของปริมาณแสงเท่านั้นที่ส่งผ่าน นี่เป็นปัญหาสำหรับระบบเชิงแสงที่พบได้ เช่นในระบบที่มีแผ่นกรองแสง เช่น เลนส์ STF ดัชนีที่ระบุความสว่างจริงที่คำนึงถึงการส่งผ่านของระบบเชิงแสงเรียกว่า ค่าที (t-stop) โดยความสัมพันธ์ระหว่างค่า t กับค่า f คือ
<math>t = \frac{f}{\sqrt{\mathcal{T}}}</math>
โดยในที่นี้ <math>\mathcal{T}</math> คือค่าความส่งผ่าน
เลนส์ถ่ายภาพยนตร์ระดับสูงบางรุ่นจะแสดงค่าทีบนแผ่นช่องรับแสง
อย่างไรก็ดี ด้วยความก้าวหน้าในเทคโนโลยีการเคลือบผิว การสะท้อนที่ผิวจึงลดลง และมาตรวัดค่าแสง TTL ซึ่งวัดปริมาณแสงหลังจากที่ผ่านเลนส์ไปแล้วก็กลายเป็นเรื่องธรรมดา ดังนั้นโดยทั่วไปแล้วความแตกต่างระหว่างค่าเอฟและค่าทีจึงอาจถือว่าไม่ใช่ปัญหา
ตารางค่าเอฟมาตรฐาน.
ค่าเอฟที่พบได้บ่อยมักแสดงเป็นขั้น ๆ ดังที่จะแสดงในตารางต่อไปนี้ โดยเทียบกับค่า <math>A_v</math> (aperture value) ของ APEX โดยที่ 
 <math>A_v = 2\log_2 N</math> (หรือ <math>N = \sqrt{2^{A_v}}</math>)
โคซากะ

โคซากะ (; โรมาจิ: "Kosaka-machi") เป็นเมืองในจังหวัดอากิตะ ประเทศญี่ปุ่น มีจำนวนประชากร ณ วันที่ 1 พฤษภาคม ค.ศ. 2023 ประมาณ 4,501 คน มีความหนาแน่นของประชากร 22.3 คนต่อตารางกิโลเมตร โคซากะได้รับเลือกให้เป็นหนึ่งในหมู่บ้านที่สวยที่สุดในญี่ปุ่น
ภูมิศาสตร์.
โคซากะตั้งอยู่ทางตอนเหนือของแอ่งคาซูโนะในเทือกเขาโออุ ทางตะวันออกเฉียงเหนือของจังหวัดอากิตะ ทิศเหนือติดกับจังหวัดอาโอโมริ และทิศตะวันออกเฉียงเหนือติดกับทะเลสาบโทวาดะ พื้นที่ส่วนใหญ่ของเมืองอยู่ในเขตอุทยานแห่งชาติโทวาดะ-ฮาจิมันไต พื้นที่ส่วนใหญ่ของเมืองปกคลุมด้วยป่า ด้วยความที่ตั้งอยู่ห่างจากทะเล ลึกเข้าไปทางตอนในของแผ่นดิน ทำให้เมืองนี้ขึ้นชื่อว่ามีหิมะตกหนักในฤดูหนาว
ภูมิอากาศ.
โคซากะมีภูมิอากาศแบบชื้นภาคพื้นทวีป โดยมีฤดูร้อนที่มีระยะเวลาสั้นและเย็นสบาย และฤดูหนาวที่หนาวเย็นยาวนานร่วมกับมีหิมะตกหนัก (การแบ่งเขตภูมิอากาศแบบเคิพเพิน "Dfa") อุณหภูมิเฉลี่ยทั้งปีในโคซากะอยู่ที่ 8.4 °C ปริมาณน้ำฝนเฉลี่ยทั้งปีอยู่ที่ 1,466 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิสูงสุดโดยเฉลี่ยจะอยู่ในเดือนสิงหาคมที่ประมาณ 22.2 °C และต่ำสุดในเดือนมกราคมที่ประมาณ -4.3 °C
ประชากร.
ตามข้อมูลการสำรวจสำมะโนประชากรของญี่ปุ่น จำนวนประชากรของโคซากะลดลงมากกว่าสองในสามตั้งแต่ ค.ศ. 1960
ประวัติ.
หลังจากเริ่มต้นยุคเมจิ พื้นที่ที่เป็นโคซากะในปัจจุบัน เดิมเป็นส่วนหนึ่งของแคว้นริกูจูเป็นช่วงเวลาสั้น ๆ ก่อนที่จะโอนไปขึ้นกับจังหวัดอากิตะใน ค.ศ. 1871 ต่อมาเมื่อ ค.ศ. 1878 พื้นที่แห่งนี้ถูกจัดให้อยู่ภายใต้การปกครองของอำเภอคาซูโนะ จังหวัดอากิตะ เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 ก็ได้มีการจัดตั้งหมู่บ้านโคซากะขึ้น และได้รับการยกฐานะเป็นเมืองเมื่อวันที่ 12 พฤษภาคม ค.ศ. 1914
เศรษฐกิจ.
เมืองนี้เจริญรุ่งเรืองอย่างมากในฐานะศูนย์กลางการทำเหมืองทอง เงิน ทองแดง และสังกะสีในยุคเมจิ และมีการสร้างอาคารสมัยใหม่หลายแห่ง เช่น สำนักงานเหมืองแร่โคซากะ เมื่อหมดยุคสงครามโลกครั้งที่สอง ทรัพยากรแร่หมดลง ทำให้เศรษฐกิจเมืองถดถอยลง ในช่วงไม่กี่ปีที่ผ่านมา ทางเมืองได้หาวิธีฟื้นฟูเศรษฐกิจของเมืองโดยใช้สถาปัตยกรรมในยุคเมจิและทรัพยากรของทะเลสาบโทวาดะเป็นจุดดึงดูดในการท่องเที่ยว นอกจากนี้ ทางบริษัทโดวะโฮลดิงส์ ซึ่งเป็นเจ้าของเหมืองโคซากะ ยังคงดำเนินกิจการต่อในอุตสาหกรรมรีไซเคิลโลหะ นอกจากนี้ยังมีในด้านของอุตสาหกรรมเบา โดยเมืองโคซากะเป็นที่ตั้งของบริษัทโทวาดะออดิโอ ซึ่งเป็นผู้ผลิตชุดวิทยุคลื่นสั้น เครื่องรับสัญญาณโทรทัศน์ และอะแดปเตอร์ AC ในกลุ่มบริษัทโซนี่
การขนส่ง.
รถไฟ.
ในอดีตมีทางรถไฟสายโรงถลุงแร่โคซากะให้บริการขนส่งผู้โดยสารจนถึง ค.ศ. 1994 แต่ในปัจจุบันไม่มีเส้นทางรถไฟโดยสารใด ๆ ให้บริการ
อิบน์ ค็อลลิกาน

อะห์มัด อิบน์ มุฮัมมัด อิบน์ อิบรอฮีม อิบน์ อะบูบักร์ อิบน์ ค็อลลิกาน (22 กันยายน ค.ศ. 1211 – 30 ตุลาคม ค.ศ. 1282) รู้จักกันในชื่อ อิบน์ ค็อลลิกาน เป็นนักประวัติศาสตร์อิสลามที่มีชื่อเสียง ซึ่งเป็นผู้รวบรวมสารานุกรมชีวประวัติของนักวิชาการมุสลิม และบุคคลสำคัญในประวัติศาสตร์มุสลิมไว้ใน "วะฟะยาตุลอะอ์ยานวะอันบาอ์อับนาอัซซะมาน" จากความสำเร็จนี้ ทำให้เขาได้รับการยกย่องว่าเป็นนักเขียนชีวประวัติที่มีชื่อเสียงที่สุดในประวัติศาสตร์อิสลาม 
ประวัติ.
อิบน์ ค็อลลิกานเกิดที่อัรบีลในวันที่ 22 กันยายน ค.ศ. 1211 (11 เราะบีอุษษานี ฮ.ศ. 608) จากครอบครัวที่น่านับถือ ซึ่งอ้างว่าสืบเชื้อสายจากแบร์แมคียอน ตระกูลในกลุ่มชนอิหร่านที่มีต้นกำเนิดในภูมิภาคแบลค์ ส่วนข้อมูลอื่นระบุเขาเป็นชาวเคิร์ด 
การศึกษาขั้นต้นนำพาเขามาจากอัรบีล ไปยังอะเลปโป และไปยังดามัสกัส ก่อนที่เขาให้ความสนใจต่อนิติศาสตร์ที่โมซุล และค่อยตั้งถิ่นฐานที่ไคโร เขามีชื่อเสียงในฐานะนักกฎหมาย นักเทววิทยา และนักไวยากรณ์ นักเขียนชีวประวัติในยุคแรก ๆ อธิบายว่า เขาเป็น "ชายผู้เคร่งศาสนา มีคุณธรรม และเรียนรู้ มีอัธยาศัยดี พูดจาจริงจังและให้คำแนะนำ ภายนอกของเขาเป็นที่น่าพอใจ หน้าตาหล่อเหลา และกิริยามารยาทน่าชวนมอง"
เขาแต่งงานใน ค.ศ. 1252 และเป็นผู้ช่วยหัวหน้าผู้พิพากษาในอียิปต์จนกระทั่งเขารับตำแหน่งหัวหน้าผู้พิพากษาที่ดามัสกัสใน ค.ศ. 1261 เขาสูญเสียตำแหน่งใน ค.ศ. 1271 และกลับไปที่อียิปต์ จนกระทั่งได้รับแต่งตั้งเป็นผู้พิพากษาที่ดามัสกัสใน ค.ศ. 1278 เขาเกษียณใน ค.ศ. 1281 และเสียชีวิตที่ดามัสกัสในวันที่ 30 ตุลาคม ค.ศ. 1282 (26 เราะญับ ฮ.ศ. 681)
แมดเม็กซ์ 3 โดมบันลือโลก

แมดเม็กซ์ 3 โดมบันลือโลก  เป็นภาพยนตร์ออสเตรเลียประเภทหลังพยากรณ์ ดิสโทเปีย และโลดโผน กำกับโดยจอร์จ มิลเนอร์และจอร์จ โอกิลวี เขียนบทโดยมิลเลอร์และเทอร์รี เฮย์ส นำแสดงโดยเมล กิบสัน และทีนา เทอร์เนอร์ มีเรื่องราวเกี่ยวกับนักรบพเนจรผู้มีความสันโดดที่ถูกเนรเทศมายังทะเลทรายแห่งหนึ่ง โดยเขาได้เผชิญหน้ากับเด็กลัทธิคาร์โกคนหนึ่ง มีเนื่อเรื่องสำคัญเกี่ยวกับการตกของโบอิง 747 และการเสียชีวิตของกัปตันเครื่องบิน
ภาคนี้เป็นภาคต่อของ "แมดแม็กซ์" ในปี ค.ศ. 1979 และ "แมดเม็กซ์ 2" ในปี 1981 ถือเป็นภาคที่สามของภาพยนตร์ชุด "แมดเม็กซ์" และเป็นภาคสุดท้ายที่แสดงโดยเมล กิบสันซึ่งรับบทเป็นแมกซ์ ร็อกอะแทนสกี
ไอน์โบ จิตวิญญาณแห่งอเมซอน

ไอน์โบ จิตวิญญาณแห่งอเมซอน  เป็นภาพยนตร์แอนิเมชันผจญภัยที่ออกฉายใน ค.ศ. 2564 กำกับโดย โฮเซ เซลาดา และริชาร์ด เคลาส์ ผลิตโดย ทันช์ ฟิลมส์ และคูล บีนส์ และจัดจำหน่ายโดย ซินีมา แมเนจเมนต์ กรุป
การตอบรับ.
รอตเทนโทเมโทส์รายงานว่าร้อยละ 56 ของผู้วิจารณ์ 9 คนได้ให้ความเห็นในเชิงบวก ขณะที่คะแนนเฉลี่ยของภาพยนตร์อยู่ที่ 5.30 เต็ม 10 คะแนน
ยูฟ่ายูโรปาลีก ฤดูกาล 2023–24

ยูฟ่ายูโรปาลีก ฤดูกาล 2023–24 จะเป็นฤดูกาลที่ 53 ของการแข่งขันฟุตบอลระดับสโมสรรายการที่ 2 ของยุโรปที่จัดโดยยูฟ่า และเป็นฤดูกาลที่ 15 ตั้งแต่เปลี่ยนชื่อจากยูฟ่าคัพเป็นยูฟ่ายูโรปาลีก
รอบชิงชนะเลิศจะเล่นที่อวีวาสเตเดียม ในดับลิน สาธารณรัฐไอร์แลนด์ แชมป์ของทัวร์นาเมนต์จะผ่านเข้ารอบยูฟ่าแชมเปียนส์ลีก ฤดูกาล 2024–25 รอบแบ่งกลุ่มโดยอัตโนมัติ และยังได้รับสิทธิ์เล่นกับแชมป์ยูฟ่าแชมเปียนส์ลีก ฤดูกาล 2023–24 ในยูฟ่าซูเปอร์คัพ 2024
ฤดูกาลนี้จะเป็นฤดูกาลสุดท้ายของรูปแบบปัจจุบันที่มี 32 ทีมเข้าร่วมในรอบแบ่งกลุ่ม หลังจากที่ยูฟ่าประกาศว่าการแข่งขันรูปแบบใหม่จะถูกนำมาใช้ในฤดูกาลถัดไป
ทีมที่มีคุณสมบัติเข้าร่วมการแข่งขัน.
มีทั้งหมด 58 ทีมจาก 55 ประเทศสมาชิกยูฟ่าที่คาดว่าจะเข้าร่วมในยูฟ่ายูโรปาลีก ฤดูกาล 2023–24 มี 15 สโมสรที่ผ่านเข้ารอบแบ่งกลุ่มโดยอัตโนมัติ มี 40 สโมสรที่ไม่ได้เข้ารอบแบ่งกลุ่มโดยอัตโนมัติ และมีอันดับ 3 จำนวน 8 ทีมที่ตกรอบแบ่งกลุ่มยูฟ่าแชมเปียนส์ลีกลงมาเล่น การจัดอันดับสมาคมตามค่าสัมประสิทธิ์ของยูฟ่าใช้เพื่อกำหนดจำนวนทีมที่เข้าร่วมสำหรับแต่ละสมาคมฟุตบอล:
อันดับสมาคมฟุตบอลของแต่ละประเทศ.
สำหรับยูฟ่ายูโรปาลีก ฤดูกาล 2023–24 แต่ละสมาคมจะได้รับการจัดอันดับตามค่าสัมประสิทธิ์แต่ละประเทศของยูฟ่าในปี 2022 ซึ่งคำนวณจากการทำผลงานแข่งขันระดับสโมสรยุโรปตั้งแต่ฤดูกาล 2017–18 ถึงฤดูกาล 2021–22
นอกเหนือจากการจัดสรรซึ่งจะยึดเป็นหลักในการคิดค่าสัมประสิทธิ์ประเทศ สมาคมอาจจะมีทีมที่เข้าร่วมในยูโรปาลีก ตามที่ระบุไว้ด้านล่าง:
ทีม.
ข้อความในวงเล็บคือวิธีการที่แต่ละทีมเข้ามาแข่งในรอบนั้นๆ
รอบคัดเลือกรอบสามจะถูกแบ่งออกเป็น ตัวแทนที่ชนะเลิศจากลีก (CH) และตัวแทนจากลีก (MP).
หมายเหตุ
ตารางการแข่งขันและวันจับสลาก.
ตารางของการแข่งขันเป็นไปตามด้านล่างนี้. แต่ละนัดได้วางกำหนดการแข่งขันในทุกวันพฤหัสบดีนอกเหนือจากรอบชิงชนะเลิศ ซึ่งจัดขึ้นในวันพุธ แต่สามารถจัดในวันอังคารหรือวันพุธได้เนื่องจากตารางการแข่งขันที่ขัดแย้งกัน เวลาคิกออฟการแข่งขันเริ่มต้นตั้งแต่รอบแบ่งกลุ่มคือ 18:45 และ 21:00 CEST/CET, แม้ว่าอาจจะเกิดขึ้นเป็นกรณีพิเศษในเวลา 16:30 เนื่องจากเหตุผลทางภูมิศาสตร์
สถิติ.
สถิติรวมตั้งแต่รอบคัดเลือก และ รอบเพลย์ออฟ.
ทีมยอดเยี่ยมประจำฤดูกาล.
กลุ่มศึกษาด้านเทคนิคของยูฟ่าได้เลือกผู้เล่นต่อไปนี้ให้เป็นทีมประจำทัวร์นาเมนต์.
เมหรานครห์

ป้อมเมหรานครห์  เป็นป้อมขนาด 1,200 เอเคอร์ ตั้งอยู่ในโชธปุระ รัฐราชสถาน ประเทศอินเดีย ตั้งอยู่บนยอดเขา สูงราว 122 เมตรเหนือพื้น ป้อมสร้างขึ้นใน ป. 1459 โดยผู้นำราชปุต ราว โชธ ส่วนสิ่งปลูกสร้างส่วนใหญ่ที่พบในปัจจุบัน มาจากศตวรรษที่ 17 ภายในขอบเขตของป้อมยังปรเกอบด้วยพระราชวังจำนวนมากที่เป็นที่รู้จักจากงานแกะสลักและลานกว้างภายใน บนผนังของประตูที่สองของป้อมยังสามารถพบร่องรอยลูกปืนใหญ่จากกองทัพของรัฐชัยปุระที่มาตีป้อมในอดีต ทางตะวันออกเฉียงเหนือของป้อมยังมี "ฉัตรี" ระลึกถึงกีรัต สิงห์ โสทะ (Kirat Singh Soda) ซึ่งเป็นทหารที่เสียชีวิตขณะพยายามป้องกันป้อมอยู่ตรงจุดนั้น
ป้อมประกอบด้วยเจ็ดประตู ซ่งรวมถึง ชัยโปล (ประตูชัยชนะ) สร้างขึ้นโดยมหาราชา มาน สิงห์ เพื่อฉลองชัยชนะเหนือกองทัพชัยปุระ และกองทัพพิกาเนร์ เมื่อปี 1806 ส่วนฟัตเตหโปล (Fattehpol; ประตูชัยชนะ เช่นกัน) สร้างขึ้นเพื่อฉลองชัยชนะของมหาราชาอาชีต สิงห์ เหนือจักรวรรดิโมกุล คำว่าเมหรานครห์ มาจากคำภาษสันสกฤต 'มิหิร' (Mihir) พระอาทิตย์ หรือเทพพระอาทิตย์ กับ 'ครห์' แปลว่าป้อม แปลรวมกันว่า "ป้อมพระอาทิตย์" ตามระบบการรวมคำและออกเสียงภาษาราชสถาน ซึ่งเป็นภาษาท้องถิ่น 'มิหิรครห์' กลายเป็น 'เมหรานครห์' เทพพระอาทิตย์นี้เป็นเทพประจำตระกูลของราฐูร ถึงแม้จะเริ่มสร้างป้อมในปี 1459 โดย ราว โชธ ปฐมราชาแห่งโชธปุระ แต่ส่วนใหญ่ของป้อมในปัจจุบันสร้างขึ้นในสมัยของมหาราชาชัสวันต์ สิงห์ (1638–78)
ประวัติศาสตร์.
ราว โชธ ผู้นำแห่งราชวงศ์ราฐูร (Rathore clan) เป็นผู้ที่ถือกันว่าเป็นผู้ริเริ่มการตั้งนครโชธปุระ เขาสร้างเมืองโชธปุระขึ้นในปี 1459 เพื่อเป็นราชธานีของมาร์วาร์ (Marwar) ที่ซึ่งมานเทาร์เป็นราชธานีแห่งเดิม ราว โชธ เป็นหนึ่งในบุตร 24 คนของรันมัล ผู้นำคนที่สิบห้าของราฐูร หนึ่งปีหลังขึ้นปกครอง โชธตัดสินใจย้ายราชธานีไปยังโชธปุระที่ปลอดภัยขึ้น เนื่องจากป้อมของมานเทาร์อันเดิมนั้นอายุราวพันปี ไม่เพียงพอต่อการให้ความปลอดภัย
ป้อมโชธปุระเริ่มตั้งขึ้นโดยราว นารา (Rao Nara) บุตรของ ราว สามรา (Rao Samra) รากฐานของป้อมตั้งขึ้นเมื่อวันที่ 12 พฤษภาคม 1459 ในการก่อสร้างป้อม ยังได้ฝังมนุษย์ทั้งเป็นตรงจุดที่สร้างป้อมเนื่องจากเชื่อว่าเป็นมงคลแก่ป้อม ผู้ที่ถูกฝังคือชายวรรณะเมฆวาลนามว่า "ราช ราม เมฆวาล" (Raja Ram Meghwal) ซึ่งยินดีที่จะถูกฝังด้วยตนเอง และราชวงศ์ราฐูรก็ให้คำสัญญาว่าจะดูแลครอบครัวของเมฆวาลต่อ
สราหัน

สราหัน (อักษรโรมัน: Sarahan) เป็นเมืองเล็ก ๆ ในรัฐหิมาจัลประเทศ ประเทศอินเดีย เป็นที่รู้จักจากภีมากาลีมนเทียร ซึ่งบูชาภีมากาลี เทวีองค์อุปถัมภ์แห่งอดีตรัฐพุศหัร มนเทียรนี้ตั้งอยู่ห่างไปราว 170 กิโลเมตรจากศิมลา และถือเป็นหนึ่งใน 51 ศากติปีฐ เมืองสราหันยังได้รับชื่อว่าเป็น "ประตูสู่กินเนาร์" เนื่องจากเมืองตั้งอยู่ใกล้กับถนนสายอินเดีย-ทิเบตเส้นเก่า ห่างไปเจ็ดกิโลเมตร (17 กิโลเมตรทางถนน) ด้านใต้ของเมืองคือสาตลุช สราหันปรากฏในชื่อ โศนิตปุระ (Shonitpur) ในปุราณะ
ภีมากาลีถือเป็นกุลเทวี (เทพเจ้าประจำราชวงศ์) ของรัฐพุศหัร ภายในมนเทียรมีทั้งเทวรูปและการตกแต่งแบบฮินดูและแบบพุทธสายวัชรยาน ซึ่งสะท้อนถึงที่ตั้งของมนเทียรนี้ซึ่งอยู่บนเส้นทางโบราณเชื่อมต่อระหว่างอินเดียกับทิเบต วิหารไม้ของมนเทียรนี้สร้างขึ้นด้วยรูปแบบ "กัถ-กุนี" (Kath-Kuni) งานศิลปะบนหินจำนวนหนึ่งมีอายุสมัยกุษาณ (ราวศตวรรษที่ 1-3)
ซูซอนี (สิ่งทอ)

ซูซอนี (อักษรโรมัน: Suzani) เป็นรูปแบบหนึ่งของสิ่งทอชนเผ่าที่เป็นงานเย็บปักถักร้อยและตกแต่ง พบได้ในทาจิกิสถาน, อุซเบกิสถาน, คาซักสถาน และประเทศอื่นในเอเชียกลาง ซูซอนีมาจากภาษาเปอร์เซีย سوزن (ซูซอน; "Suzan") แปลว่าเส้นด้าย งานสิ่งทอแบบนี้ในอิหร่านเรียกว่า "ซูซอนโดซี" (Suzandozi) ซึ่งแปลตรงตัวว่างานจากเข็มเย็บผ้า ซูซอนีมีลักษณะวิจิตรและทำขึ้นอย่างละเอียด มีตัวอย่างหลงเหลือเพียงไม่กี่ชิ้นจากก่อนศตวรรษที่ 18 ถึง 19 ในต้นศตวรรษที่ 15 รูย กอนซาเลซ เด กลาวีโฌ ทูตแห่งกัสตีญาไปยังราชสำนักของจักรพรรดิตีมูร์ (ทาเมอร์เลน) ได้บรรยายอย่าละเอียดถึบงานเย็บปักถักร้อยที่ต่อมาน่าจะพัฒนามาเป็นซูซอนี
ตามธรรมเนียม เจ้าสาวในเชียกลางจะทำซูซอนีขึ้นเพื่อใช้เป็นสินสอดมอบแก่เจ้าบ่าวในวันแต่งงาน ลวดลายบนซูซอนีแต่ละชิ้นมักบอกเรื่องราวต่าง ๆ
ซูซอนีชนิดที่เป็นที่รู้จัก เช่น แบบบูฆอรอ, โฆดเจนด์, ลากาอี, นูราตา, ปิสเกนต์, ซามาร์กันด์, ชาฆรีซับซ์, ตอชกานต์ และ อูราตูเบ จาก อีสตารัฟชาน
แบนแดร์เดย์แลม

แบนแดร์เดย์แลม  เป็นนครท่าในอำเภอกลาง เทศมณฑลเดย์แลม จังหวัดบูเชฮร์ ประเทศอิหร่าน และเป็นเมืองหลักของเทศมณฑล
จากสำมะโน พ.ศ. 2549 นครนี้มีประชากร 19,829 คนใน 4,426 ครัวเรือน จากนั้นในสำมะโน พ.ศ. 2554 นครนี้จึงมีจำนวน 22,393 คนใน 5,603 ครัวเรือน และสำมะโนล่าสุดใน พ.ศ. 2559 นครนี้มีประชากร 25,730 คนใน 7,359 ครัวเรือน
ตำบลแอร์ซูอีเย

แอร์ซูอีเย  เป็นตำบลในอำเภอกลาง เทศมณฑลแอร์ซูอีเย จังหวัดเคร์มอน ประเทศอิหร่าน แบ่งออกเป็น 103 หมู่บ้าน จากสำมะโน พ.ศ. 2549 ตำบลนี้มีประชากร 13,656 คนใน 3,153 ครัวเรือน
Flatida

Flatida เป็นสกุลของเพลี้ยกระโดดในวงศ์ Flatidae และเผ่า Promniini คำอธิบายส่วนใหญ่ของสกุลนี้ระบุชื่อ "Promnia" ซึ่งเพิ่งได้รับการยอมรับว่าเป็นชื่อพ้องรองของ "Flatida" ชนิดพันธุ์ในสกุลนี้พบได้ในเขตร้อนของทวีปแอฟริกาและเอเชีย
ชนิดพันธุ์.
บางส่วนของชนิดพันธุ์ในสกุลนี้
<templatestyles src="Div col/styles.css"/>
โทมิโอกะ

โทมิโอกะ  สามารถหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
อำเภอกลาง (เทศมณฑลแอร์ซูอีเย)

อำเภอกลางของเทศมณฑลแอร์ซูอีเย  เป็นอำเภอ (แบฆช์) ในเทศมณฑลแอร์ซูอีเย จังหวัดเคร์มอน ประเทศอิหร่าน จากสำมะโน พ.ศ. 2549 อำเภอนี้มีประชากร 30,637 คนใน 7,028 ครัวเรือน อำเภอนี้มีเมืองเพียงเมืองเดียวคือแอร์ซูอีเย และตำบลเพียง 3 ตำบล ได้แก่: ตำบลแอร์ซูอีเย, ตำบลเดฮ์แซร์ด และตำบลแวคีลอบอด
แบนแดร์แกนอเว

แบนแดร์แกนอเว  เป็นนครและเมืองหลักในอำเภอกลาง เทศมณฑลแกนอเว จังหวัดบูเชฮร์ ประเทศอิหร่าน และยังเป็นเมืองหลักของเทศมณฑลด้วย
จากสำมะโน พ.ศ. 2549 นครนี้มีประชากร 59,291 คนใน 12,548 ครัวเรือน จากนั้นในสำมะโน พ.ศ. 2554 นครนี้มีจำนวนประชากร 64,110 คนใน 15,752 ครัวเรือน และสำมะโนล่าสุดใน พ.ศ. 2559 นครนี้มีประชากร 73,472 คนใน 19,977 ครัวเรือน
มีไฮผู้กล้าหาญ

มีไฮผู้กล้าหาญ , มีไฮ วีเตอาซุล (1558 – 9 สิงหาคม 1601) หรือชื่อเมื่อเกิดว่า มีไฮ เปอตรัชกู  เป็นเจ้าชายแห่งวอลเลเกีย (ในนาม มีไฮที่ 2; 1593–1601), เจ้าชายแห่งมอลเดเวีย (1600) และผู้ปกครองโดยพฤตินัยของราชรัฐทรานซิลเวเนีย (1599–1600) ถือกันว่าเขาเป็นวีรบุรุษแห่งชาติที่ยิ่งใหญ่ที่สุดของโรมาเนีย นับตั้งแต่ศตวรรษที่ 19 มา มีไฮผู้กล้าหาญได้รับการยกย่องโดยบรรดาผู้สนับสนุนชาตินิยมโรมาเนียให้เป็นสัญลักษณ์ของความสามัคคีเป็นหนึ่งเดียวกันของโรมาเนีย การขึ้นครองตำแหน่งของมีไฮถือเป็นครั้งแรกที่บรรดาแคว้นที่มีชาวโรมาเนียอาศัยอยู่มีผู้ปกครองคนเดียวกัน
การนำของมีไฮต่อต้านการปกครองของจักรวรรดิออตโตมัน การสร้างความตึงเครียดในสายสัมพันธ์กับอำนาจอื่นในยุโรป และสถานะการเป็นผู้นำของสามรัฐ ทำให้มีไฮได้ถูกมองในยุคหลังว่าเป็นผู้ริเริ่มโรมาเนียยุคใหม่ แนวคิดนี้ถูกเสนอขึ้นอย่างเด่นชัดโดยนีกอลาเอ เบิลเชสกู แนวคิดนี้กลายมาเป็นจุดอ้างอิงให้กับผู้สนับสนุนชาตินิยมโรมาเนีย และเป็นตัวเร่งให้กองกำลังต่าง ๆ ของชาวโรมาเนียต้องการที่จะรวมรัฐโรมาเนียเป็นรัฐเดี่ยว สำหรับผู้นิยมชาตินิยมโรมาเนียแบบจินตนิยม มีไฮถือเป็นวีรบุรุษที่ยิ่งใหญ่ที่สุดคนหนึ่งของโรมาเนีย มีไฮเริ่มเป็นที่รับรู้ในฐานะ "ผู้รวบรวม" ในช่วงกลางศตวรรษที่ 19 เรื่อยมา การตีความมีไฮเช่นนี้ไม่ปรากฏมาก่อนในวาทกรรมประวัติศาสตร์จากพงศาวดารสมัยศตวรรษที่ 17 หรือแม้แต่ในสำนักทรานซิลเวเนียจากราวปี 1800
เครื่องราชมีไฮผู้กล้าหาญ ซึ่งปัจจุบันเป็นเครื่องอิสริยาภรณ์ทางการทหารลำดับที่สูงสุดของโรมาเนีย ได้รับการตั้งชื่อตามมีไฮ
เจดีย์เจาะกาละ

เจดีย์เจาะกาละ (Kyauk Ka Lat Pagoda) เป็นวัดพุทธตั้งอยู่ในรัฐกะเหรี่ยง ประเทศพม่า สร้างขึ้นบนยอดของธรณีสัณฐานหินปูน โดยรอบล้อมรอบด้วยทะเลสาบที่มนุษย์สร้างขึ้น ปัจจุบันวัดยังเป็นที่จำพรรษาของพระสงฆ์จำนวนหนึ่ง และมีสถานะเป็นศาสนสถาน
เจาะกาละตั้งอยู่ห่างจากเมืองใกล้สุดอย่างพะอันไปหลายไมล์ และยังมีวัดอยู่อีกจำนวนมากในบริเวณแวดล้อม นอกจากวัดจะเปิดเป็นศาสนสถานแล้ว ยังเปิดรับนักท่องเที่ยวด้วย 
ในศตวรรษที่ 19 โปนจี (Pongyi; พระสงฆ์) จากวัดเจาะกาละได้มีส่วนร่วมในการปฏิวัติต่อต้านเจ้าอาณานิคมอังกฤษ ภายหลังสงครามอังกฤษ–พม่าครั้งที่สาม ตามะญะซะยาดอซึ่งภายหลังเป็นรู้จักในผู้สนับสนุนหลักธรรมเมตตา เคยเทศนาอยู่ที่เจาะกาละในทศวรรษ 1920
ทางด่วนอากิตะ

ทางด่วนอากิตะ  เป็นทางด่วนแห่งชาติในภูมิภาคโทโฮกุของประเทศญี่ปุ่น มีระยะทางทั้งสิ้น เริ่มต้นบนทางด่วนโทโฮกุที่ชุมทางต่างระดับคิตากามิ ในนครคิตากามิ จังหวัดอิวาเตะ มุ่งหน้าไปทางทิศตะวันตกเฉียงเหนือ ผ่านนครอากิตะ เมืองหลวงของจังหวัดอากิตะ จากนั้นจึงวิ่งไปทางตะวันออกเฉียงเหนือไปบรรจบกับทางด่วนโทโฮกุที่ชุมทางต่างระดับโคซากะในเมืองโคซากะ จังหวัดอากิตะ
ทางด่วนสายนี้เป็นเจ้าของและดำเนินการร่วมกันระหว่างบริษัททางด่วนญี่ปุ่นตะวันออก และกระทรวงที่ดิน โครงสร้างพื้นฐาน การขนส่ง และการท่องเที่ยว (MLIT) ทางด่วนอากิตะได้รับการกำหนดหมายเลขเป็น E7 ในช่วงระหว่างชุมทางต่างระดับโคซากะกับชุมทางต่างระดับคิตากามิ และ E46 ในช่วงระหว่างชุมทางต่างระดับคิตากามิกับชุมทางต่างระดับคาวาเบะ ภายใต้ "ข้อเสนอการกำหนดหมายเลขทางด่วน ค.ศ. 2016" ของ MLIT
เตีย วิญ

พลเรือเอก เตีย วิญ (เกิด 7 มกราคม พ.ศ. 2495) เป็นผู้บัญชาการกองทัพเรือกัมพูชา รองผู้บัญชาการทหารสูงสุดประจำกองทัพกัมพูชา และเลขาธิการคณะกรรมเพื่อความมั่นคงแห่งชาติทางทะเล และเป็นน้องชายของเตีย บัญ รัฐมนตรีว่าการกระทรวงกลาโหมกัมพูชา
รัฐบาลสหรัฐลงโทษเตีย วิญ เมื่อเดือนพฤศจิกายน พ.ศ. 2564 ในข้อหาทุจริต เพราะสมรู้ร่วมคิดกับเจ้าหน้าที่กัมพูชาหลายคนในการแสวงหาผลประโยชน์ส่วนตัวจากเงินในโครงการก่อสร้างฐานทัพเรือเรียม
ประวัติ.
เตีย วิญ เกิดเมื่อวันที่ 7 มกราคม พ.ศ. 2495 ที่เกาะกง ในครอบครัวชาวนาผู้มีรายได้น้อย เป็นบุตรคนสุดท้องจากทั้งหมดห้าคนของเตีย ตึก (มีชื่อไทยว่า เต็ก) เป็นชาวไทยเชื้อสายจีน กับนู เปงจันดา (ชื่อไทยว่า หนู เพ่งจินดา) หญิงชาวไทยเกาะกง เขามีพี่สี่คน ได้แก่ เตีย สวัสดิ์, เตีย สังเวียน, เตีย บัญ (สังวาลย์) และเตีย วน ครอบครัวของเขาสื่อสารกันด้วยภาษาไทยถิ่นตราด อันเป็นภาษาพื้นเมืองของจังหวัดเกาะกง และมีสำเนียงแปร่งเป็นเอกลักษณ์ ในวัยเยาว์ ครอบครัวของเขาดำรงชีพด้วยความยากลำบาก เพราะบิดาตายตั้งแต่เขายังเด็ก มารดาจึงกลายเป็นเสาหลักเดียวของบ้าน ที่ต้องทำนาเลี้ยงครอบครัวเพียงคนเดียว เดิมครอบครัวของเขาไม่มีนามสกุลใช้ กระทั่งมีการบัญญัติการใช้นามสกุล จึงนำชื่อของก๋ง (ปู่) คือเตีย มาตั้งเป็นนามสกุล บางแห่งว่าใช้แซ่ของก๋งมาตั้งเป็นนามสกุล
เตีย วิญ สมรสกับกัน จันเตรียะ มีบุตรสองคน คือ เตีย เลียะคะนา (ลักขณา) และพลเรือโท เตีย โซะคา (สุขา) ภายหลัง เตีย โซะคา ดำรงตำแหน่งเป็นผู้บัญชาการกองทัพเรือสืบอำนาจบิดาเมื่อปลาย พ.ศ. 2567
กรังด์ปรีซ์มอเตอร์ไซเคิลเรซซิง ฤดูกาล 1950

กรังด์ปรีซ์มอเตอร์ไซค์เคิลเรซซิ่ง ปี ค.ศ.1950 / พ.ศ.2493 เป็นการแข่งขันฤดูกาลที่ 2 ในหมวด F.I.M. Road Racing World Championship Grand Prix โดยประกอบไปด้วย 6 สนาม
ประเภทรถแข่ง มีทั้งหมด 5 รุ่น ได้แก่ 500 ซีซี, 350 ซีซี, 250 ซีซี, 125 ซีซี และ Sidecars 600 ซีซี
เริ่มการแข่งขันเมื่อวันที่ 10 มิถุนายน ที่สนาม Isle of Man TT และสิ้นสุดเมื่อวันที่ 10 กันยายน ที่สนาม National Automobile Racetrack of Monza
คือเบรอเนอเกิซท์

คือเบรอเนอเกิซท์  หรือ พระสิริรุ่งโรจน์แห่งบรรดากษัตริย์  เป็นมหากาพย์ประจำชาติของประเทศเอธิโอเปีย เขียนขึ้นในคริสต์ศตวรรษที่ 14 ด้วยภาษากืออึซ โดย Nebure Id Ishaq แห่งอักซุม ถึงแม้ว่าเรื่องราวในมหากาพย์จะถือกันทั่วไปว่าเป็นตำนานปรัมปรา แต่ในคริสตจักรเอธิโอเปีย มีศาสนิกชนจำนวนมากที่เชื่อว่ามหากาพย์นี้เป็นเรื่องราวที่เกิดขึ้นจริงในประวัติศาสตร์และน่าเชื่อถือ รวมถึงเชื่อว่ามีบันทึกที่ยืนยันวงศ์วานของจักรวรรดิโซโลมอน
เนื้อหาของมหากาพย์เล่าเรื่องที่มาว่าพระราชินีแห่งเชบา (ราชินีมาเคดา) พบกับกษัตริย์โซโลมอนได้เช่นไร การเดินทางของหีบพันธสัญญามายังเอธิโอเปียพร้อมกับเมนเยเลกที่หนึ่ง โอรสของโซโลมอนกับราชินีเชบา และยังเล่าถึงการเปลี่ยนให้ชาวเอธิโอเปียจากที่บูชาดวงอาทิตย์ ดวงจันทร์ ดวงดารา มาสู่การเข้ารีตเพื่อบูชา "พระเจ้าผู้ยิ่งใหญ่แห่งอิสราเอล" ("Lord God of Israel") นักวิทยาเอธิโอเปีย เอดเวิร์ด อูลเลินดอร์ฟ บรรยายไว้ในปาฐกถาชเวย์ ปี 1967 ว่า ""คือเบรอเนอเกิซท์" ไม่ได้เป็นเพียงแค่งานวรรณกรรม แตยังเป็นที่ฝากฝังความรู้สึกทางศาสนาและความเป็นชาติของชาวเอธิโอเปีย"
มาราปู

มาราปู (อักษรโรมัน: Marapu) หรือ มาราฟู (อักษรโรมน: Marafu) เป็นรูปแบบหนึ่งของศาสนาบรรพชน ผู้นับถือส่วนใหญ่อยู่ในเกาะซุมบา ประเทศอินโดนีเซีย ไปจนถึงในพื้นที่ที่ห่างไกลของโฟลเรซ ทั้งศาสนิกชนของศาสนาคริสต์และอิสลามบนเกาะซุมบาและโฟลเรซ ล้วนนำเอามาราปูมาผสมผสานกับความเชื่อในศาสนาของตน มาราปู และศาสนาพื้นถิ่นอื่น ๆ เช่นกาฮารีญันของชาวดายัก ไม่ได้รับการรับรองเป็นศาสนาอย่างเป็นทางการในประเทศอินโดนีเซีย และเนื่องด้วยกฎหมายของอินโดนีเซียจะต้องระบุตนว่าเป็นศาสนิกชนของหนึ่งในศาสนาที่รัฐรับรอง ผู้นับถือมาราปูจึงต้องเลือกว่านับถือศาสคริสต์หรืออิสลามในเอกสารยืนยันตัวบุคคลของตน
ผู้แทนของชุมชนศาสนามาราปูร่วมกับชุมชนศาสนาพื้นเมืองอื่นอีกสามศาสนา ได้ยื่นคำร้องตีอศาลรัฐธรรมนูญอินโดนีเซีย โดยอ้างว่าสิทธิพลเมืองของผู้นับถือมาราปูถูกริดรอนเนื่องจากมาราปูไม่ได้รับการรับรองเป็นหนึ่งในหกศาสนาทางการของรัฐ (อิสลาม โปรเตสแตนต์ คาทอลิก ฮินดู พุทธ ขงจื๊อ) ต่อมาในเดือนพฤศจิกายน 2017 ศาลมีมติเห็นด้วยกับคำร้องและประกาศให้การกระทำก่อนหน้านี้เป็นการกระทำเลือกปฏิบัติและฝ่าฝืนหลักการว่าด้วยความเท่าเทียม
ผจญภัยในโลกจินตนาการของมิกา

ผจญภัยในโลกจินตนาการของมิกา  เป็นการ์ตูนทีวีแอนิเมชันของประเทศบราซิล ผลิตโดย ซูเปอร์ตูนส์ สร้างโดย เอลิซาเบธ เมงจิส และโจเซฟ วิชีนา
การออกอากาศ.
ในประเทศบราซิล ออกอากาศในช่องดิสนีย์แชนแนล, ดิสนีย์จูเนียร์, ซูมูคิดส์, ทีวี รา ทิม บูม, ทีวี เอสโคลา, ทีวี คัลทูร่า, บันด, ทีวี ฟูทูรา, ทีวี อะพาเรซิดา, ทีวี บราซิล, เรจีฟามิลิอา, เรจีมาอิสฟามิลิอา และเรจีบราซิลจีเตเลวิเซา และในแพลตฟอร์มสตรีมมิ่ง แอมะซอนไพรม์วิดีโอ, เพลย์คิดส์, ลูเก, แอซีเบเตวิดีโอส และฟันคิดส์
ในประเทศไทย ออกอากาศในช่องทรูสปาร์กเพลย์เมื่อปี พ.ศ. 2566
รางวัล.
ในปี 2560, การ์ตูนได้รับการเสนอชื่อรางวัลเอมมี สาขา "Kids preschool"
ชาวซุมบา

ซุมบา (อักษรโรมัน: Sumba หรือ Sumbese) เป็นชนพื้นเมืองในเกาะซุมบา ประเทศอินโดนีเซีย ชาวซุมบาเรียกตนเองว่า ตาอูฮุมบา
ชาวซุมบากับชนพื้นเมืองของเกาะซาวูมีความสัมพันธ์ทางวงศ์วานกัน ตามตำนานว่าด้วยการกำเนิด ชนทั้งสองกลุ่มมีบรรพชนร่วมสองคนคือ ฮาวูเมฮา ("Hawu Meha") กับ ฮุมวาเมฮา ("Humba Meha") ฮาวูเมฮาให้กำเนิดชาวซาวู ซึ่งแรกเริ่มอาศัยบนเกาะซุมบา และต่อมาได้อพยพไปเกาะซาวู ลูกหลานของฮุมบาเมฮายังคงอยู่ในเกาะซุมบา
ไม่เป็นที่ทราบแน่ชัดว่าเกาะซุมบามีคนมาตั้งรกรากตั้งแต่เมื่อไร มีการตั้งทฤษฎีที่เสนอว่าผู้ตั้งรกรากกลุ่มแรกบนเกาะซุมบาเป็นชาวออสตราลอยด์ ที่ซึ่งต่อมารวมกับชาวออสโตรนีเซีย ทฤษฎีนี้อ้างข้อเท็จจริงว่าลักษณะปรากฏของชาวซุมบามีลักษณะแบบชาวออสตราลอยด์ อย่างไรก็ตาม ผลการศึกษาทางพันธุกรรมพบว่าชาวซุมบามีลักษณะบางประการที่แตกต่างจากชาวออสโตรนีเซีย และออสตราลอยด์อาจผสมผสานเข้ามาในบรรพชนขณะกำลังออกเดินทางมายังเกาะซุมบา
บ้านพื้นถิ่นซุมบา

บ้านพื้นถิ่นซุมบา (ซุมบา: "uma mbatangu", "บ้านยอดสูง") หมายถึงบ้านพื้นถิ่นของชาวซุมบาจากเกาะซุมบาในหมู่เกาะซุนดาน้อย ประเทศอินโดนีเซีย บ้านแบบซุมบามีลักษณะโดดเด่นที่ยอดกลางสูง และความสัมพันธ์ใกล้ชิดกับวิญญาณของมาราปู
เกาะซุมบามีกลุ่มวัฒนธรรมและภาษาจำนวนมาก แต่ทุกกลุ่มล้วนมีมรดกสถาปัตยกรรมร่วมกัน คติวิญญาณนิยมมีความแข็งแกร่งมากในสังคมชาวซุมบา ศาสนาพื้นถิ่นของซุมบาเชื่อใน "มาราปู" ซึ่งรวมถึงวิญญาณผู้วายชนม์ วิญญาณประจำสถานที่ศักดิ์สิทธิ์ และวัตถุที่ใช้สื่อสารกับโลกวิญญาณ แนวคิดนี้ส่งผลต่อการจัดวางพื้นที่ทางสถาปัตยกรรมภายในบ้านซุมบา ชาวซุมบามีบ้านอยู่สองแบบ แบบที่มีลักษณะโดดเด่นเป็นพิเศษคือบ้านยอดสูง "uma mbatangu" ซึ่งพบในซุมบาตะวันออก ซึ่งมีหลังคาตรงกลางยอดสูง หลังคานี้ทำมาจาก "อาลัง-อาลัง" ทอ คล้ายกันกับหลังคากลางยอดสูงของจกโลในชวา แต่สูงชะลูดกว่ามาก บ้านยอดสูงหลังใหญ่สุดจะเรียกว่า "uma bungguru" ซึ่งเป็นบ้านหลังสำคัญของแคว้นนั้น ๆ ที่ซึ่งพิธีกรรมสำคัญและงานรวมตัวของแคว้นจัด เช่น พิธีแต่งงาน งานศพ เป็นต้น โดยมีคนแก่สุดหรือสำคัญสุดของหมู่บ้านอาศัยอยู่ บ้านอีกแบบคือ "uma kamadungu" ("บ้านหัวโล้น") ซึ่งไม่มีหลังคายอดกลางสูง หรือเรียกอีกชื่อว่า "uma maringu" ("บ้านเย็น") เพราะถือว่าไม่ "เร่าร้อน" พอสำหรับพิธีกรรมต่าง ๆ
บ้านซุมบาแบบพื้นฐานที่สุดมีแปลนรูปสี่เหลี่ยมจัตุรัส และมีขนาดเล็กสุด 5 x 5 เมตร และใหญ่สุดถึง 15 x 15 เมตร เสาหลักที่เสามีไว้สำหรับรองรับยอดสูงของบ้าน เสาเหล่านี้ยังประดับด้วยสัญลักษณ์ต่าง ๆ ที่สื่อถึงปรัมปราของซุมบา บ้านหลังหนึ่งสามารถมีครอบครัวเดี่ยวหรือครอบครัวขยายอาศัยอยู่ ทางเข้าออกสองทางของบ้านอยู่ทางซ้ายและขวาของบ้าน ในบ้านแบบซุมบาไม่มีหน้าต่าง อากาศจะถ่ายเทผ่านทางรูเปิดเล็ก ๆ ในผนัง ซึ่งทำมาจากกาบต้นปาล์ม, แผ่นอาเรกา หรือหนังควายโดยเฉพาะในบ้านที่ร่ำรวย นอกจากนี้ยังนิยมตกแต่งผนังบ้านด้วยเขาควายซึ่งเตือนใจถึงพิธีบูชายัญในอดีต
กรังด์ปรีซ์มอเตอร์ไซเคิลเรซซิง ฤดูกาล 1951

กรังด์ปรีซ์มอเตอร์ไซค์เคิลเรซซิ่ง ปี ค.ศ.1951 / พ.ศ.2494 เป็นการแข่งขันฤดูกาลที่ 3 ในหมวด F.I.M. Road Racing World Championship Grand Prix โดยประกอบไปด้วย 8 สนาม
ประเภทรถแข่ง มีทั้งหมด 5 รุ่น ได้แก่ 500 ซีซี, 350 ซีซี, 250 ซีซี, 125 ซีซี และ Sidecars 500 ซีซี
เริ่มการแข่งขันเมื่อวันที่ 8 เมษายน ที่สนาม Gran Premio de España (Jerez) และสิ้นสุดเมื่อวันที่ 9 กันยายน ที่สนาม National Automobile Racetrack of Monza
รายชื่อสนามและผู้ชนะการแข่งขัน.
† ในการแข่งรุ่น 125 ซีซี สนามที่ 7 มีผู้เข้าแข่งขันเพียงแค่ 4 คนเท่านั้น จึงไม่ถูกนับว่าเป็น World Championship
เตเลมุนโด

เตเลมุนโด  เป็นเครือข่ายโทรทัศน์ภาษาสเปนของสหรัฐ เจ้าของเครือข่ายคือเอ็นบีซียูนิเวอร์แซลซึ่งเป็นส่วนหนึ่งของคอมคาสต์ ก่อตั้งเมื่อวันที่ 19 มิถุนายน พ.ศ. 2527
กรังด์ปรีซ์มอเตอร์ไซเคิลเรซซิง ฤดูกาล 1952

กรังด์ปรีซ์มอเตอร์ไซค์เคิลเรซซิ่ง ปี ค.ศ.1952 / พ.ศ.2495 เป็นการแข่งขันฤดูกาลที่ 4 ในหมวด F.I.M. Road Racing World Championship Grand Prix โดยประกอบไปด้วย 8 สนาม
ประเภทรถแข่ง มีทั้งหมด 5 รุ่น ได้แก่ 500 ซีซี, 350 ซีซี, 250 ซีซี, 125 ซีซี และ Sidecars 500 ซีซี
เริ่มการแข่งขันเมื่อวันที่ 18 พฤษภาคม ที่สนาม Großer Preis der Schweiz für Motorräder un Seitenwagen และสิ้นสุดเมื่อวันที่ 5 ตุลาคม ที่สนาม Montjuïc circuit (Jerez)
การาโกลเตเลบิซิออน

การาโกลเตเลบิซิออน  หรือชื่อทางการค้า การาโกล  ซึ่งเป็นตัวย่อของ กาเดนาราเดียลโกลอมเบียนา  เป็นเครือข่ายโทรทัศน์ออกอากาศฟรีของโคลอมเบียที่กลุ่มบาโลเรมเป็นเจ้าของ ก่อตั้งขึ้นเมื่อวันที่ 28 สิงหาคม พ.ศ. 2512 ในฐานะบริษัทผลิตรายการโทรทัศน์และเปิดตัวอย่างเป็นทางการในฐานะช่องโทรทัศน์เมื่อวันที่ 10 กรกฎาคม พ.ศ. 2541 เป็นหนึ่งในเครือข่ายโทรทัศน์เอกชนชั้นนำในโคลอมเบีย ร่วมกับกานัล เอเรเซเอเน และกานัลอูโน
จังหวัดบูเชฮร์

จังหวัดบูเชฮร์  เป็นจังหวัดหนึ่งทางตอนใต้ของประเทศอิหร่าน ที่มีชายฝั่งยาวในอ่าวเปอร์เซีย โดยมีบูเชฮร์เป็นเมืองหลักของจังหวัด จากสำมะโน ค.ศ. 2006 จังหวัดนี้มีประชากร 886,490 คนใน 188,762 ครัวเรือน จากนั้นในสำมะโน ค.ศ. 2011 จังหวัดนี้มีประชากร 1,032,949 คนใน 246,742 ครัวเรือน และในสำมะโน ค.ศ. 2016 จังหวัดนี้มีประชากร 1,163,400 คนใน 321,826 ครัวเรือน
Caracol Televisión

<ns>0</ns>
 <revision>
 <parentid>10770645</parentid>
 <timestamp>2023-05-28T08:02:06Z</timestamp>
 <contributor>
 <username>FrederickEvans</username>
 </contributor>
 <comment>เปลี่ยนเป้าหมายการเปลี่ยนทางจาก คาราคอลเตเลบิซิออน เป็น การาโกลเตเลบิซิออน</comment>
 <origin>10772789</origin>
 <model>wikitext</model>
 <format>text/x-wiki</format>
กรังด์ปรีซ์มอเตอร์ไซเคิลเรซซิง ฤดูกาล 1953

กรังด์ปรีซ์มอเตอร์ไซค์เคิลเรซซิ่ง ปี ค.ศ.1953 / พ.ศ.2496 เป็นการแข่งขันฤดูกาลที่ 5 ในหมวด F.I.M. Road Racing World Championship Grand Prix โดยประกอบไปด้วย 9 สนาม
ประเภทรถแข่ง มีทั้งหมด 5 รุ่น ได้แก่ 500 ซีซี, 350 ซีซี, 250 ซีซี, 125 ซีซี และ Sidecars 500 ซีซี
เริ่มการแข่งขันเมื่อวันที่ 12 มิถุนายน ที่สนาม Isle of Man TT และสิ้นสุดเมื่อวันที่ 4 ตุลาคม ที่สนาม Montjuïc circuit (Jerez)
รายชื่อสนามและผู้ชนะการแข่งขัน.
† หลังจากพบว่าสนามไม่ปลอดภัยในช่วงก่อนการซ้อม ทำให้ผู้ผลิตทุกทีมถอนตัวไปในรุ่น 350 ซีซี และ 500 ซีซี ในสนามที่ 4 แต่ว่าการแข่งขันยังคงดำเนินต่อไป โดยเหลือเพียงแค่รุ่น 125 ซีซี และ 250 ซีซี เท่านั้น
เวลามาตรฐานอิหร่าน

เวลามาตรฐานอิหร่าน  หรือ เวลาอิหร่าน  เป็นเขตเวลาที่ใช้ในประเทศอิหร่าน ประเทศนี้ใช้ออฟเซตเวลาสากลเชิงพิกัดที่ เวลามาตรฐานอิหร่านอยู่ที่ 52.5 องศาเมริเดียนตะวันออก ซึ่งเป็นเมริเดียนเดียวกันใช้ระบุปฏิทินอิหร่าน และเป็นเมริเดียนทางการของประเทศอิหร่าน
ในช่วง ค.ศ. 2005 ถึง 2008 ประเทศอิหร่านไม่ได้สังเกตเวลาออมแสง (มีชื่อว่า "เวลาออมแสงอิหร่าน"  ตามคำสั่งของประธานาธิบดีแมฮ์มูด แอฮ์แมดีเนฌอด ก่อนที่จะนำมาใช้อีกครั้งในวันที่ 21 มีนาคม ค.ศ. 2008 ก่อนที่จะยกเลิกในวันที่ 21 กันยายน ค.ศ. 2022
การเปลี่ยนไปยังเวลาออมแสง.
วันที่เปลี่ยนไปใช้เวลาออมแสงในประเทศอิหร่านอิงจากปฏิทินฮิจเราะห์สุริยคติ ปฏิทินทางการของประเทศอิหร่านที่ใช้วิษุวัตมีนาคม (โนว์รูซ) ตามที่กำหนดโดยการคำนวณทางดาราศาสตร์ที่เมริเดียนสำหรับเวลามาตรฐานอิหร่าน (52.5°E หรือ GMT+3.5h) นั่นทำให้เกิดสถานการณ์เฉพาะที่วันที่ของการเปลี่ยนไปยังเวลาออมแสงไม่ตรงกับวันเดียวกันในแต่ละปีเหมือนกับประเทศอื่น ๆ ส่วนใหญ่
เวลาออมแสงอิหร่านในอิหร่านเริ่มขึ้นในเวลา 24:00 น. ของวันที่ 1 แฟร์แวร์ดีน ซึ่งตรงกับวันที่ 20 หรือ 21 มีนาคมตามปฏิทินกริกอเรียน ขึ้นอยู่กับจังหวะที่แน่นอนของวิษุวัต (เทียบเท่าเวลา 00:00 น. ของวันที่ 2 แฟร์แวร์ดีน ตรงกับวันที่ 21 หรือ 22 มีนาคม) นาฬิกาจะขยับข้างหน้าไปยังเวลา 01:00 ของวันที่ 2 แฟร์แวร์ดีน (21 หรือ 22 มีนาคม) การเปลี่ยนแปลงในฤดูใบไม้ผลินี้เกิดขึ้นเมื่อวันโนว์รูซ ซึ่งเป็นวันขึ้นปีใหม่ของกลุ่มชนอิหร่าน สิ้นสุดลง
จากนั้น เวลาออมแสงในประเทศอิหร่านสิ้นสุดลงในเวลา 24:00 น. ของวันที่ 30 แชฮ์รีแวร์ ซึ่งตรงกับวันที่ 20 หรือ 21 กันยายน (เทียบเท่าเวลา 00:00 น. ของวันที่ 31 แชฮ์รีแวร์ ตรงกับวันที่ 21 หรือ 22 กันยายน) นาฬิกาจะขยับถอยหลังไปยัง 23:00 น. ของวันที่ 30 แชฮ์รีแวร์ (20 หรือ 21 กันยายน)
โมโตจีพี ฤดูกาล 2022

โมโตจีพี เวิร์ล แชมเปี้ยนชิพ ปี ค.ศ.2022 / พ.ศ.2565 เป็นการแข่งขันฤดูกาลที่ 74 ในหมวด F.I.M. Road Racing World Championship Grand Prix
รายชื่อทีมและนักแข่ง.
"ทุกทีมใช้ยางยี่ห้อ Michelin"
สนามแข่ง.
ในฤดูกาล ค.ศ.2022 / พ.ศ.2565 มีการแข่งขันทั้งหมด 20 สนาม ได้แก่
การสังหารหมู่ที่ช็องเดอมาร์ส

การสังหารหมู่ที่ช็องเดอมาร์ส เกิดขึ้นในวันที่ 17 กรกฏาคม ค.ศ. 1791 ในปารีส ณ ช็องเดอมาร์ส ต่อฝูงชนผู้ประท้วงฝ่ายสาธารณรัฐนิยมท่ามกลางการปฏิวัติฝรั่งเศส สองวันก่อน สภาร่างรัฐธรรมนูญแห่งชาติได้ออกประกาศพระราชกฤษฎีกาว่า พระเจ้าหลุยส์ที่ 16 จะยังคงครองราชบังลังก์ภายใต้ระบอบราชาธิปไตยภายใต้รัฐธรรมนูญ มตินี้ทำให้พระเจ้าหลุย์และพระราชวงศ์ได้พยายามที่จะลี้ภัยออกจากฝรั่งเศสในการเสด็จสู่วาแรนซึ่งประสบความล้มเหลวเมื่อเดือนก่อน ภายหลังจากวันนั้น ผู้นำฝ่ายสาธารณรัฐนิยมในฝรั่งเศสได้รวบรวมฝูงชนออกมาชุมนุมเพื่อต่อต้านมตินี้
ฌัก ปีแยร์ บรีโซ เป็นบรรณาธิการและนักเขียนหลักของหนังสือพิมพ์ Le Patriote français และเป็นประธานแห่งคณะกรรมการวิจัยแห่งปารีส ("Comité des Recherches" of Paris) และเขาได้ยื่นฏีกาเรียกร้องให้ถอดถอนพระมหากษัตริย์ ฝูงชนจำนวน 50,000 คน ได้รวมตัวกันที่ช็องเดอมาร์ส เมื่อวันที่ 17 กรกฎาคม เพื่อลงนามในฎีกา และมีผู้ลงนามจำนวนประมาณ 6,000 คน อย่างไรก็ตาม มีผู้ต้องสงสัยสองคนถูกพบตัวในที่ซ่อนอยู่ที่ช็องเดอมาร์สเมื่อวันก่อน "มีความเป็นไปได้ว่าพวกเขามีความตั้งใจที่จะมองเห็นข้อเท้าของผู้หญิงได้ดีขึ้น" พวกเขาจึงถูกจับแขวนคอโดยผู้ที่พบเจอพวกเขา และนายกเทศมนตรีปารีส ฌ็อง ซีลแว็ง บายี ได้ใช้เหตุการณ์นี้ในการประกาศกฎอัยการศึก ลาฟาแย็ตและกองกำลังป้องกันชาติภายใต้คำสั่งบัญชาการของเขาได้เข้าสลายการชุมนุมของฝูงชนเหล่านั้น
ฌอร์ฌ ด็องตง และกามีย์ เดมูแล็ง เป็นผู้นำฝูงชนกลับมารวมตัวกันในจำนวนที่เพิ่มมากขึ้นในช่วงบ่ายวันนั้น ฝูงชนกลุ่มใหญ่มีความแน่วแน่กว่ากลุ่มแรก นายพลลาฟาแย็ตพยายามเรียกร้องให้ยุติการชุมนุม พวกเขาขว้างปาก้อนหินใส่กองกำลังป้องกันชาติ ลาฟาแย็ตสั่งให้ทหารยิงปืนเตือนแต่ไม่ได้ผล ระหว่างนั้น นายกเทศมนตรีบายีขี่ม้ามาถึงสถานที่ชุมนุม และโบกธงสั่งให้ยิงใส่ฝูงชน กองกำลังป้องกันชาติจึงเปิดฉากยิงใส่ฝูงชนโดยตรง จำนวนผู้เสียชีวิตและผู้บาดเจ็บไม่อาจทราบที่แน่นอน การประเมินนั้นมีตั้งแต่จำนวนสิบกว่าคนถึงห้าสิบคน
ฮัน เย-รี

ฮัน เย-รี (เกิด 23 ธันวาคม ค.ศ. 1984) เป็นนักแสดงหญิงชาวเกาหลีใต้ มีผลงานการแสดงทั้งในภาพยนตร์และละครโทรทัศน์ เธอมีชื่อเสียงโด่งดังในระดับทวีปเอเชียจากการรับบท "ฮงแม" ในภาพยนตร์เรื่อง "ปริศนาหมอกมรณะ" (2014) ที่ทำให้เธอได้รับการเสนอชื่อเข้าชิงรางวัลภาพยนตร์เอเชีย, รางวัลแพ็กซัง และรางวัลภาพยนตร์บลูดรากอน สาขานักแสดงสมทบหญิงยอดเยี่ยม ในปี 2015
ฮัน เย-รี เข้าสู่วงการบันเทิงของประเทศเกาหลีใต้จากการแสดงในภาพยนตร์สั้นและภาพยนตร์อิสระอยู่หลายปี ก่อนจะมีโอกาสเป็นนักแสดงสมทบในละครโทรทัศน์เรื่อง "สงครามรัก ปรารถนามิอาจลืม" (2010) ทางเอ็มบีซีทีวี และกลับไปแสดงภาพยนตร์สั้นอีกหลายเรื่อง จนกระทั่งเธอได้แสดงในภาพยนตร์กระแสหลักเป็นครั้งแรกใน "ปฏิบัติการลับ กับเมียสุดเลิฟ" (2013) ตามมาด้วย "ล่าเดือด...สายลับเพชฌฆาต" (2013), "ศึกนักสู้กู้แผ่นดิน" (2014) โดยเธอได้รับคำชื่นชมอย่างมากจากบทบาท "ฮงแม" ในภาพยนตร์เรื่อง "ปริศนาหมอกมรณะ" (2014) ที่ทำให้เธอโด่งดังในระดับทวีปเอเชียรวมทั้งได้รับการเสนอชื่อเข้าชิงรางวัลภาพยนตร์เอเชีย, รางวัลแพ็กซัง และรางวัลภาพยนตร์บลูดรากอน สาขานักแสดงสมทบหญิงยอดเยี่ยม ในปี 2015 ต่อมาเธอแสดงในละครชุดทางเอสบีเอสทีวีเรื่อง "6 มังกรกำเนิดโชซอน" (2015–2016)
เธอได้บทนักแสดงนำในละครเรื่อง "สาวใส วัยว้าวุ่น" (2016–2017) ทางช่องเจทีบีซี, "สวิตช์" (2018) ทางเอสบีเอสทีวี รวมทั้งได้แสดงในละครชุดแนวย้อนยุคอิงประวัติศาสตร์เรื่อง "ดอกไม้แห่งแดนดิน" (2019), "มายอันแฟมิไลเออร์แฟมิลี่" (2020) และ "โฮมทาวน์" (2021)
กองพลที่ 1 รักษาพระองค์

กองพลที่ 1 รักษาพระองค์ เป็นหน่วยทหารราบของกองทัพบกไทย ปัจจุบันเป็นส่วนหนึ่งของกองทัพภาคที่ 1 พระบาทสมเด็จพระจุลจอมเกล้าเจ้าอยู่หัวก่อตั้งกองพลที่ 1 เมื่อ พ.ศ. 2448 พระบาทสมเด็จพระมหาภูมิพลอดุลยเดชมหาราช บรมนาถบพิตร มีพระบรมราชโองการโปรดเกล้าฯ กำหนดให้กองพลนี้เป็นหน่วยทหารรักษาพระองค์ เมื่อ พ.ศ. 2516
กองพลที่ 1 รักษาพระองค์ ประกอบด้วย 1 กรมทหารราบ คือ กรมทหารราบที่ 31 รักษาพระองค์ โดยกรมทหารราบที่ 1 มหาดเล็กราชวัลลภรักษาพระองค์ ในพระบาทสมเด็จพระวชิรเกล้าเจ้าอยู่หัว และกรมทหารราบที่ 11 มหาดเล็กราชวัลลภรักษาพระองค์ ในพระบาทสมเด็จพระวชิรเกล้าเจ้าอยู่หัว ได้ถูกโอนย้ายไปสังกัดหน่วยบัญชาการถวายความปลอดภัยรักษาพระองค์
ประวัติ.
พระบาทสมเด็จพระจุลจอมเกล้าเจ้าอยู่หัวมีพระบรมราชโองการจัดตั้งกองพลที่ 1 เมื่อ พ.ศ. 2448 ตามคำแนะนำของพระราชโอรส คือ พระเจ้าบรมวงศ์เธอ กรมหลวงนครไชยศรีสุรเดช ผู้บัญชาการกรมยุทธนาธิการ (เทียบเท่าตำแหน่งผู้บัญชาการทหารบก) กระทรวงกลาโหม พระองค์เจ้าจิรประวัติวรเดชมีพระประสงค์จะจัดโครงสร้างของกองทัพสยามตามแบบยุโรป ประกอบด้วย 10 กองพลเป็นอย่างน้อย เมื่อถึง พ.ศ. 2449 กองพลที่ 1 ได้เข้าประจำการโดยมีฐานที่มั่นอยู่ในกรุงเทพฯ ในปี พ.ศ. 2451 ได้มีการจัดระเบียบกองทัพอีกครั้ง โดยกองพลที่ 1 ประกอบด้วย 5 หน่วย (กรมทหารราบที่ 1 มหาดเล็กรักษาพระองค์ กรมทหารราบที่ 2 มหาดเล็กรักษาพระองค์ (ต่อมาเปลี่ยนชื่อเป็นกรมทหารราบที่ 11) กรมทหารม้าที่ 1 กรมทหารปืนใหญ่ที่ 1 และกรมทหารช่างที่ 1) กองพลที่ 1 ได้รับหน้าที่ถวายความปลอดภัยพระมหากษัตริย์ ดูแลความสงบเรียบร้อยทั้งพระบรมมหาราชวัง พระนคร และลุ่มแม่น้ำเจ้าพระยาโดยรอบ
รายพระนามและรายนามผู้บัญชาการ.
หมายเหตุ ยศทหารเป็นยศขณะดำรงตำแหน่งตามประกาศสํานักนายกรัฐมนตรี
ดูเพิ่ม.
<templatestyles src="Col-begin/styles.css"/>
พระราชมงคลวชิรานุกูล (เล็ก ธมฺมรโต)

พระราชมงคลวชิรานุกูล (เล็ก ธมฺมรโต) เป็นพระราชาคณะชั้นราช ปัจจุบันดำรงตำแหน่งเจ้าอาวาสวัดเจริญธรรมบรรพต บ้านโนนผักเน่า ตำบลหินฮาว อำเภอหล่มเก่า จังหวัดเพชรบูรณ์
ประวัติ.
พระราชมงคลวชิรานุกูล เดิมชื่อ เล็ก ภูมิเจริญ เกิดเมื่อวันที่ 4 สิงหาคม พ.ศ. 2471 เป็นบุตรของนายจักร และนางแหน ภูมิเจริญ ภูมิลำเนาเดิมอยู่ที่ตำบลหมากแข้ง อำเภอเมือง จังหวัดอุดรธานี 
ต่อมาได้อุปสมบท เมื่อวันที่ 24 มีนาคม 2520 ณ วัดมหาชัย ตำบลหนองบัว อำเภอหนองบัวลำภู จังหวัดอุดรธานี ปัจจุบันเปลี่ยนเป็นจังหวัดหนองบัวลำภู พระอุปัชฌาย์ คือพระพิศาลคณานุกิจ (เส็ง กนฺณวโร) และได้ย้ายมาจำพรรษาที่จังหวัดเพชรบูรณ์ ปัจจุบันดำรงตำแหน่งเจ้าอาวาสวัดเจริญธรรมบรรพต ตำบลหินฮาว อำเภอหล่มเก่า จังหวัดเพชรบูรณ์
พระพรหมวชิราลังการ (ชลอ กิตฺติสาโร)

พระพรหมวชิราลังการ (ชลอ กิตฺติสาโร) เป็นพระราชาคณะเจ้าคณะรองสังกัดธรรมยุติกนิกาย อดีตที่ปรึกษาเจ้าคณะภาค 4-5-6-7 ธรรมยุติ เจ้าอาวาสวัดเพชรวราราม ตำบลในเมือง อำเภอเมืองเพชรบูรณ์ จังหวัดเพชรบูรณ์
ประวัติ.
พระพรหมวชิราลังการ มีนามเดิมว่า ชลอ เถื่อนเจริญ เกิดเมื่อวันที่ 27 มกราคม พ.ศ. 2472 ที่บ้านหนองหลวง ตำบลบางลี่ อำเภอท่าวุ้ง จังหวัดลพบุรี
บรรพชา เมื่อวันที่ 15 พฤษภาคม พ.ศ. 2485 ณ วัดบางลี่ ตำบลบางลี่ อำเภอท่าวุ้ง จังหวัดลพบุรี โดยมีพระอธิการสุข สุขสโร วัดบางลี่ เป็นพระอุปัชฌาย์ ภายหลังบรรพชาใหม่ในคณะธรรมยุตินิกาย เมื่อวันที่ 20 มิถุนายน พ.ศ. 2490 ณ วัดสิริจันทนิมิตร ตำบลเขาพระงาม อำเภอเมืองลพบุรี จังหวัดลพบุรี โดยมี พระศรีวรคุณ (ลำเจียก สงฺกิจฺโจ) วัดสิริจันทนิมิตร เป็นพระอุปัชฌาย์
อุปสมบท เมื่อวันที่ 30 กรกฎาคม พ.ศ. 2492 ณ วัดบรมนิวาส แขวงรองเมือง เขตปทุมวัน กรุงเทพมหานคร โดยมีสมเด็จพระมหาวีรวงศ์ (อ้วน ติสฺโส) วัดบรมนิวาส เป็นพระอุปัชฌาย์ พระธรรมดิลก (ทองดำ จนฺทูปโม) วัดบรมนิวาส เป็นพระกรรมวาจาจารย์ พระศรีวรคุณ (ลำเจียก สงฺกิจฺโจ) วัดสิริจันทนิมิตร เป็นพระอนุสาวนาจารย์
พระพรหมวชิราลังการ (ชลอ กิตฺติสาโร) ละสังขารอย่างสงบเมื่อวันที่ 29 มิถุนายน พ.ศ. 2566 เวลา 20.38 น. ณ โรงพยาบาลวิชัยยุทธ กรุงเทพมหานคร สิริอายุ 94 ปี 74 พรรษา
พระเทพรัตนกวี (สุรินทร์ ชุตินฺธโร)

พระเทพรัตนกวี (สุรินทร์ ชุตินฺธโร) เป็นพระราชาคณะชั้นเทพสังกัดมหานิกาย อดีตเจ้าคณะจังหวัดเพชรบูรณ์ อดีตเจ้าอาวาสวัดมหาธาตุ พระอารามหลวง ตำบลในเมือง อำเภอเมืองเพชรบูรณ์ จังหวัดเพชรบูรณ์
ประวัติ.
พระเทพรัตนกวี มีนามเดิมว่า สุรินทร์ แย้มสุข เกิดเมื่อวันที่ 15 กุมภาพันธ์ พ.ศ. 2480 ณ ที่บ้านเลขที่ 38 หมู่ที่ 1 ตำบลพยุหะ อำเภอพยุหะคีรี จังหวัดนครสวรรค์
ต่อมาเมื่ออายุ 18 ปี ได้บรรพชาที่วัดเนินเหล็ก ตำบลเนินเหล็ก อำเภอเมืองอุทัยธานี จังหวัดอุทัยธานี มีพระครูอุดมธรรมภาณ วัดทัพทัน อำเภอทัพทัน จังหวัดอุทัยธานี เป็นพระอุปัชฌาย์ อุปสมบทเมื่อวันที่ 27 เมษายน 2502 ที่วัดเนินเหล็ก โดยมีพระครูอุทัยธรรมวินิจ เป็นพระอุปัชฌาย์ พระครูอุกฤษฏ์สุตการ เป็นพระกรรมวาจาจารย์ และพระสมุห์บุญธรรม เป็น พระอนุสาวนาจารย์ ได้รับฉายาทางธรรมว่า "ชุตินฺธโร"
หลังอุปสมบทได้ออกเดินทางไปศึกษาพระปริยัติธรรม แผนกบาลี ที่วัดโพธาราม อำเภอเมืองนครสวรรค์ จังหวัดนครสวรรค์ และสอบได้เปรียญธรรม 5 ประโยค รวมทั้งสอบได้วิชาชุดครูมูล จากนั้นหันมาศึกษาด้านอภิธรรม และศึกษาพระวินัยปิฎก, พระสุตตันตปิฎก เป็นภาษาอังกฤษกับพระอาจารย์อูมานันทะ, พระอภิธรรมปิฎก ภาษาอังกฤษ กับพระอูโสภณะ พระสงฆ์ชาวพม่า ต่อมาพระธรรมคุณาภรณ์ เจ้าอาวาสวัดโพธาราม เปิดสำนักเรียนพระปริยัติธรรม ที่วัดโกรกพระใต้ อำเภอโกรกพระ จังหวัดนครสวรรค์ จึงส่งไปเป็นครูสอนพระปริยัติธรรม ทั้งแผนกนักธรรมและบาลี พร้อมกับศึกษาบาลีควบไปกับการสอนด้วย จนสอบได้เปรียญธรรม 6 ประโยค
พ.ศ. 2513 พระธรรมคุณาภรณ์เปิดสำนักเรียนปริยัติธรรม แผนกนักธรรมและบาลี ที่วัดมหาธาตุ อำเภอเมืองเพชรบูรณ์ จึงถูกส่งมาเป็นครูสอนที่วัดมหาธาตุ พร้อมกับสอบได้เปรียญธรรม 7 ประโยค รวมทั้งได้รับการแต่งตั้งให้เป็นผู้ช่วยเจ้าอาวาสวัดมหาธาตุ และเป็นเจ้าคณะอำเภอเมืองเพชรบูรณ์ 
ต่อมาใน พ.ศ. 2515 ได้รับการแต่งตั้งเป็นเจ้าอาวาสวัดมหาธาตุ และใน พ.ศ. 2540 ได้รับแต่งตั้งเป็นเจ้าคณะจังหวัดเพชรบูรณ์ จนกระทั่ง พ.ศ. 2560 ได้รับแต่งตั้งเป็นที่ปรึกษาเจ้าคณะจังหวัดเพชรบูรณ์
พระเทพรัตนกวี มรณภาพด้วยโรคชรา เมื่อวันที่ 27 ธันวาคม พ.ศ. 2561 ที่โรงพยาบาลเพชรบูรณ์ จังหวัดเพชรบูรณ์
ศูนย์อํานวยการแพทย์พระมงกุฎเกล้า

ศูนย์อํานวยการแพทย์พระมงกุฎเกล้า เป็นหน่วยทหารของกองทัพบก สังกัดกรมแพทย์ทหารบก มีภารกิจในการบังคับบัญชา อำนวยการ ประสานงาน กำกับดูแลกิจการของ โรงพยาบาลพระมงกุฎเกล้า วิทยาลัยแพทยศาสตร์พระมงกุฎเกล้า วิทยาลัยพยาบาลกองทัพบก สถาบันพยาธิวิทยา และสถาบันวิจัยวิทยาศาสตร์การแพทย์ทหาร ปัจจุบันมี พลโท ชูสิทธิ์ ศรีอุทโยภาส ดำรงตำแหน่งผู้อำนวยการ ลำดับที่ 33
ประวัติ.
ศูนย์อำนวยการแพย์พระมงกุฎเกล้า ได้รับการจัดตั้งขึ้นตานมโยบายของกองทัพบก โดยมีความมุ่งหมาย
เพื่อต้องการปรับปรุงกิจการแพทย์ทหารให้มีความก้าวหน้าและ ทันสมัยในด้านการบริการทางการแพทย์ การรักษาพยาบาล การผลิตบุคลากรทางการแพทย์ระดับปริญญา รวมทั้งการศึกษา ค้นคว้า วิจัยทางด้านการแพทย์ทหารให้มีประสิทธิภาพยิ่งขึ้น
กระทรวงกลาโหม ได้อนุมัติอัตราการจัดหน่วย ศูนย์อำนวยการแพทย์พระมงกุฎเกล้า ตามคำสั่งกระทรวงกลาโหม (เฉพาะ) ลับที่ 1229/27 ลงวันที่ 24 ส.ค. 27 โดยอนุมัติให้แก้ไขอัตราการจัดหน่วยของกรมแพทย์ทหารบก (อัตราเฉพาะกิจ หมายเลข 3600) เพิ่มเติม ให้มีหน่วยศูนย์อำนวยการแพทย์พระมงกุฎเกล้า เป็นหน่วยใหม่ ขึ้นตรงของกรมแพทย์ทหารบก
เพื่อดำเนินการตามคำสั่งกลาโหมดังกล่าว กองทัพบกจึงได้อนุมัติคำสั่งกองทัพบก (เฉพาะ) ลับที่ 205/27 ลง 31 สิงหาคม 2527 เรื่อง จัดตั้งศูนย์อำนวยการแพทย์พระมงกุฎเกล้า โดยกำหนดให้ ใช้อัตราเฉพาะกิจหมายเลข 3660 มีผู้อำนวยการศูนย์การแพทย์พระมงกุฎเกล้า (อัตรา พลโท) เป็นผู้บังคับบัญชารับผิดชอบ และใช้นามย่อ "ศพม." 
ดังนั้นจึงได้ยึดถือวันที่ 31 สิงหาคม ของทุกปีเป็นวันสถาปนาหน่วย ศพม. หลังจากนั้น ศูนย์อำนวยการแพทย์พระมงกุฎเกล้าได้มีการปรับปรุงแก้ไขอัตรามาตามลำดับ เพื่อให้เกิดความคล่องตัวและสอดคล้องกับบริบทในการปฏิบัติราชการ โดยมีการปรับที่สำคัญ ดังนี้
 คำสั่งกองทัพบก (เฉพาะ) ลับที่ 141/36 ลง 23 กันยายน 2536 (ปรับอัตรากำลังพล)
 คำสั่งกองทัพบก (เฉพาะ) ลับที่ 15/43 ลง 17 กุมภาพันธ์ 2543 (แบ่งมอบสถาบันวิจัยวิทยาศาสตร์การแพทย์ทหาร (สวพท.) ให้เป็นหน่วยขึ้นตรง ศพม.)
 คำสั่งกองทัพบก (เฉพาะ) ลับที่ 7/48 ลง 31 มกราคม 2548 (แก้ไขอัตรายุทโธปกรณ์)
 ภารกิจ ศพม.มีหน้าที่ในการวางแผน อำนวยการประสานงาน แนะนำ กำกับการในกิจกรของหน่วยขึ้นตรงทั้ง 5 หน่วย ได้แก่ โรงพยาบาลพระมงกุฎเกล้า, วิทยาลัยแพทยศาสตร์พระมงกุฎเกล้า, วิทยาลัยพยาบาลกองทัพบก, สถาบันพยาธิวิทยา และสถาบันวิจัยวิทยาศาสตร์การแพทย์ทหาร
ในปี พ.ศ. 2550 พลโท วิทยา ช่อวิเชียร ผู้อำนวยการศูนย์การแพทย์พระมงกุฎเกล้า ขณะนั้น ได้ดำริให้ย้ายที่ทำการ ศูนย์อำนวยการแพทย์พระมงกุฎเกล้ามาอยู่ที่ ณ พระที่นั่งอุดมวนาภรณ์ พระราชวังพญาไท 315 ถนนราชวิถี เขตราชเทวี กรุงเทพมหานคร
โอกูมะ

โอกูมะ  เป็นเมืองที่ตั้งอยู่ในอำเภอฟูตาบะ จังหวัดฟูกูชิมะ ประเทศญี่ปุ่น มีขนาดพื้นที่ทั้งสิ้น 78.71 ตารางกิโลเมตร มีประชากรเมื่อ ค.ศ. 2010 จำนวน 11,515 คน อย่างไรก็ตาม ผู้คนในเมืองนี้ได้อพยพออกไปทั้งหมดหลังจากเกิดเหตุการณ์ภัยพิบัตินิวเคลียร์ฟูกูชิมะแห่งที่หนึ่ง และอนุญาตให้ผู้อยู่อาศัยกลับมาเฉพาะช่วงกลางวันตั้งแต่พฤษภาคม ค.ศ. 2013 และในเดือนเมษายน ค.ศ. 2019 บางส่วนของเมืองได้รับการพิจารณาว่าสามารถกำจัดการปนเปื้อนได้เป็นผลสำเร็จ ทำให้ผู้อยู่อาศัยได้รับอนุญาตให้กลับไปยังพื้นที่ดังกล่าวได้
ภูมิศาสตร์.
โอกูมะตั้งอยู่บนชายฝั่งมหาสมุทรแปซิฟิกทางตอนกลางของจังหวัดฟูกูชิมะ ตั้งอยู่ใจกลางของภูมิภาคฮามาโดริ ซึ่งเป็นภาคตะวันออกของจังหวัด มีพรมแดนทางทิศตะวันตกติดกับที่ราบสูงอาบูกูมะ และทางทิศตะวันออกติดกับมหาสมุทรแปซิฟิก ตั้งอยู่ระหว่างเมืองนามิเอะและเมืองฟูตาบะทางทิศเหนือ นครทามูระทางทิศตะวันตก และหมู่บ้านคาวาอูจิและเมืองโทมิโอกะทางทิศใต้ เมืองโอกูมะเป็นที่ตั้งของโรงไฟฟ้านิวเคลียร์ฟูกูชิมะแห่งที่หนึ่ง
โอกูมะเป็นที่ตั้งของเขาฮิงากูเระ (日隠山, Higakure-yama) ซึ่งมีความสูง และมีแม่น้ำคูมะ (熊川, Kuma-gawa) ไหลผ่านเมือง
ประชากร.
จากข้อมูลการสำรวจสำมะโนประชากรของญี่ปุ่น จำนวนประชากรของโอกูมะเพิ่มขึ้นอย่างต่อเนื่องในช่วง 40 ปีที่ผ่านมา และลดลงอย่างมากหลังจากเกิดภัยพิบัตินิวเคลียร์
นายกเทศมนตรีลอนดอน

นายกเทศมนตรีลอนดอน  เป็นประธานฝ่ายบริหารขององค์การมหานครลอนดอน ตำแหน่งนี้ได้รับการจัดตั้งขึ้นใน ค.ศ. 2000 หลังจากการลงประชามติว่าด้วยการกระจายอำนาจในมหานครลอนดอนใน ค.ศ. 1998 และเป็นตำแหน่งนายกเทศมนตรีตำแหน่งแรกที่ได้รับการเลือกตั้งโดยตรงในสหราชอาณาจักร
นายกเทศมนตรีคนปัจจุบันคือซาดีก คาน ซึ่งเข้ารับตำแหน่งเมื่อวันที่ 9 พฤษภาคม ค.ศ. 2016 และผู้ประเดิมตำแหน่งคนแรกคือเคน ลิฟวิงสตัน ซึ่งดำรงตำแหน่งเมื่อวันที่ 4 พฤษภาคม ค.ศ. 2000 จนกระทั่งแพ้การเลือกตั้งในเดือนพฤษภาคม ค.ศ. 2008 ให้กับบอริส จอห์นสัน
สภาลอนดอนมีทำหน้าที่ตรวจสอบการบริหารงานของนายกเทศมนตรี ในขณะเดียวกันนายกเทศมนตรีก็ได้รับการสนับสนุนจากคณะเทศมนตรีในการบริหารดูแลพื้นที่ทั่วทั้งลอนดอน รวมถึงนครลอนดอน (ซึ่งมีนายกเทศมนตรีประจำนครลอนดอนด้วย) แต่ละโบโรในลอนดอนยังมีนายกเทศมนตรีทางพิธีการหรือมีนายกเทศมนตรีที่มาจากการเลือกตั้งในกรณีของแฮ็กนีย์ ลูอิชัม นิววัม และทาวเวอร์แฮมเล็ต
นอร์ทอเมริกัน T-6 เท็กซัน

นอร์ทอเมริกัน T-6 เท็กซัน  เป็นเครื่องบินใบพัดซึ่งออกแบบและผลิตโดยบริษัท North American Aviation ในช่วงทศวรรษ 1930 เพื่อใช้ฝึกนักบินก่อนที่จะเข้าสู่เครื่องบินขับไล่ในสนามรบจริง 
T-6 เริ่มต้นจากรุ่นต้นแบบ NA-16 และพัฒนาไปสู่รุ่นต่าง ๆ เช่น BT-9, BC-1 และสุดท้ายคือ AT-6 ซึ่งได้รับชื่อเล่นว่า “Texan” โดยกองทัพสหรัฐ เครื่องบิน T-6 เป็นเครื่องบินแบบสองที่นั่ง ปีกต่ำ ติดตั้งเครื่องยนต์ลูกสูบ Pratt & Whitney R-1340 ให้กำลัง 600 แรงม้า ทำความเร็วสูงสุด 335 กม/ชม และมีพิสัยการบินประมาณ 1,000 กิโลเมตร
ในช่วงสงครามโลกครั้งที่สอง T-6 ถูกใช้ฝึกนักบินนับแสนคนทั่วโลกทั้งในสหรัฐและสหราชอาณาจักร (ซึ่งเรียกเครื่องรุ่นนี้ว่า Harvard) ตลอดจนประเทศพันธมิตรอื่น มันเป็นเครื่องบินที่มีความเสถียรแต่ท้าทายพอสมควร เหมาะกับการฝึกทักษะการบินยุทธวิธี เช่น การรบกลางอากาศ การยิงเป้า และการบินแบบยุทธวิธี ต่อมาภายหลังสงคราม แม้จะมีเทคโนโลยีใหม่ ๆ เข้ามา แต่ T-6 ยังถูกใช้ฝึกนักบินและสนับสนุนการรบในหลายประเทศ รวมถึงบางประเทศในเอเชียและละตินอเมริกา ยังใช้ในบทบาทเครื่องบินโจมตีเบาในสงครามเกาหลีและสงครามแอลจีเรีย
ความเป็นตำนานของ T-6 ส่งผลให้เครื่องบินฝึกในยุค 2000 รุ่นหนึ่งเลือกใช้ชื่อว่า "T-6 Texan II" เพื่อเป็นเกียรติและสืบทอดตำนานของเครื่องบินฝึกในตำนานยุคสงครามโลก แม้ว่าจะไม่มีความเกี่ยวข้องในเชิงวิศวกรรมหรือการผลิตกับรุ่นเก่า
อำเภอฟูตาบะ

อำเภอฟูตาบะ  เป็นอำเภอที่ตั้งอยู่ในจังหวัดฟูกูชิมะ ประเทศญี่ปุ่น มีขนาดพื้นที่ทั้งสิ้น 865.71 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 12,333 คน มีความหนาแน่นของประชากร 14.2 คนต่อตารางกิโลเมตร
อือร์เยอ แวย์แซแล

อือร์เยอ แวย์แซแล (6 กันยายน 1891 – 21 กรกฎาคม 1971) เป็น นักดาราศาสตร์ ชาวฟินแลนด์ เกิดที่เมืองอุตรา จังหวัดคาร์ยาลาเหนือ (ปัจจุบันคือเมืองโยเอ็นซู) พี่ชายของเขาคือ วิลโฮ แวย์แซแล (Vilho Väisälä, 1889 – 1969) เป็น นักอุตุนิยมวิทยาและนักฟิสิกส์ซึ่งเป็นผู้ก่อตั้งบริษัทแวย์แซแล และน้องชายของเขาเป็นนักคณิตศาสตร์ชื่อ กัลเล แวย์แซแล (Kalle Väisälä, 1893 – 1968)
บุคคล.
แวย์แซแลมีส่วนร่วมในการผลิตอุปกรณ์ทางทัศนศาสตร์ เขาปรับปรุงวิธีการวัดประสิทธิภาพขององค์ประกอบเชิงแสง มีส่วนในการสร้างกล้องโทรทรรศน์แบบชมิทประสิทธิภาพสูงรุ่นแรก ๆ บางครั้งเขาได้รับการยกให้เป็นหนึ่งในผู้ประดิษฐ์กล้องโทรทรรศน์แบบชมิทด้วย กล้องโทรทรรศน์แบบชมิทของแวย์แซแลถูกใช้ที่ มหาวิทยาลัยตุรกุ ในเมืองตุรกุ เพื่อสำรวจดาวเคราะห์น้อยและดาวหาง
เขาเป็นผู้ค้นพบดาวเคราะห์น้อย 128 ดวง ค้นพบดาวหางคาบสั้น 40P/Väisälä และเป็นหนึ่งในผู้ค้นพบดาวหาง 139P/Väisälä–Oterma กลุ่มของเขาที่นำโดยลีซิ โอเตร์มา ค้นพบดาวเคราะห์น้อยมากกว่า 800 ดวง
หลุมอุกกาบาตบนดวงจันทร์และดาวเคราะห์น้อย (1573) แวย์แซแล ได้รับการตั้งชื่อตามเขาเพื่อเป็นเกียรติแก่เขา แวย์แซแลยังตั้งชื่อดาวเคราะห์น้อยหมายเลข 2802 ซึ่งเขาค้นพบตามชื่อพ่อของเขาคือ เวย์เซ็ล และดาวเคราะห์น้อย 2803 ถึง 2805 ที่โอเตร์มาค้นพบ โดยตั้งชื่อตามพี่ชายของเขาวิลโฮ ชื่อเขาเอง อือร์เยอ และ น้องชายของเขา กัลเล
แวย์แซแลยังนับถือลัทธิภาษาเอสเปรันโต ร่วมกับพี่น้องของเขา ในปี 1968 เขาเป็นประธานสมาพันธ์นักวิทยาศาสตร์ภาษาเอสเปรันโตนานาชาติ  เขายังตั้งชื่อดาวเคราะห์น้อยที่เขาค้นพบว่า (1421) เอสเปรันโต และ (1462) ซาเมนฮอฟ
ประธานาธิบดีกานา

ประธานาธิบดีกานา  เป็นประมุขแห่งรัฐและหัวหน้ารัฐบาลของประเทศกานา และเป็นผู้บัญชาการทหารสูงสุดของกองทัพกานา ผู้ดำรงตำแหน่งคนปัจจุบัน คือ จอห์น ดรามานี มาฮามา ดำรงตำแหน่งครั้งที่ 2 ตั้งแต่วันที่ 7 มกราคม ค.ศ. 2025
การดำรงตำแหน่ง.
คุณสมบัติ.
ตามบทที่ 8 มาตรา 62 ของรัฐธรรมนูญของประเทศกานา ค.ศ. 1992 บุคคลจะไม่มีคุณสมบัติสำหรับการเลือกตั้งเป็นประธานาธิบดีของประเทศกานา เว้นแต่:
ผู้สมัครชิงตำแหน่งประธานาธิบดีต้องยื่นเอกสารการเสนอชื่อซึ่งลงนามโดยผู้ลงคะแนนเสียงที่ลงทะเบียนอย่างน้อยสองคนในแต่ละเขต และระบุชื่อรองประธานาธิบดีด้วย
ประธานาธิบดีกานามีวาระ 4 ปี และจำกัดการดำรงตำแหน่งไว้เพียง 2 วาระ ไม่ว่าจะสืบทอดหรือแยกจากกัน ประธานาธิบดีคนแรกที่มีการจำกัดระยะเวลาคือ Jerry Rawlings ในปี 2001
หากประธานาธิบดีเสียชีวิต ลาออก ไร้ความสามารถถาวร หรือถูกถอดถอนจากตำแหน่ง รองประธานาธิบดีจะขึ้นดำรงตำแหน่งประธานาธิบดีโดยอัตโนมัติตามวาระที่เหลืออยู่ หากรองประธานาธิบดีขึ้นสู่ตำแหน่งประธานาธิบดีก่อนที่วาระของประธานาธิบดีจะสิ้นสุดลงมากกว่ากึ่งหนึ่ง รองประธานาธิบดีจะได้รับอนุญาตให้ดำรงตำแหน่งประธานาธิบดีได้เพียงวาระเดียวเท่านั้น ถ้าทั้งประธานาธิบดีและรองประธานาธิบดีไม่สามารถปฏิบัติหน้าที่แทนประธานาธิบดีได้ ให้ประธานรัฐสภาเป็นรักษาการประธานาธิบดี และจะต้องจัดให้มีการเลือกตั้งใหม่ภายในสามเดือน
เข้ารับตำแหน่ง.
ประธานาธิบดีกานาต้องเข้าสาบานตนที่ถูกเรียบเรียงโดยประธานผู้พิพากษาต่อหน้ารัฐสภาและพลเมืองของกานา เพื่อเตือนสติประธานาธิบดีที่ได้รับเลือกว่าจะต้องทำสิ่งต่อไปนี้:
"ข้าพเจ้า _______________ ได้รับเลือกให้ดำรงตำแหน่งระดับสูงของประธานาธิบดีแห่งสาธารณรัฐกานา (ในนามของพระเจ้าผู้ทรงฤทธานุภาพ) ขอสาบาน) (ยืนยันอย่างเคร่งขรึม) ว่าข้าพเจ้าจะซื่อสัตย์และแน่วแน่ต่อสาธารณรัฐกานา ว่าข้าพเจ้าจะรักษา คุ้มครอง และปกป้องรัฐธรรมนูญแห่งสาธารณรัฐกานาตลอดเวลา และข้าพเจ้าอุทิศตนเพื่อการรับใช้และความเป็นอยู่ที่ดีของประชาชนในสาธารณรัฐกานา และทำสิ่งที่ถูกต้องให้กับบุคคลทุกประเภท
ข้าพเจ้า (ขอสาบานอย่างเคร่งขรึม) (ขอยืนยันอย่างเคร่งขรึม) ว่าข้าพเจ้าถ้าหากฝ่าฝืนคำสาบานนี้เมื่อใดก็ตาม ข้าพเจ้าจะยอมจำนนต่อกฎหมายของสาธารณรัฐกานาและรับโทษตามกฎหมาย (ดังนั้นขอพระเจ้าคุ้มครองข้าพเจ้าด้วย)" (So help me God)"
เกียรติยศ.
หลังจากที่ประธานาธิบดีที่มาจากการเลือกตั้งสาบานตนเข้ารับตำแหน่งแล้ว จะมีการมอบเครื่องราชอิสริยาภรณ์ต่อไปนี้ให้กับประธานาธิบดี สิ่งเหล่านี้ใช้แสดงยศตำแหน่งและใช้ในโอกาสพิเศษ
ไหงมาอยู่นี่ครับ คุณครู!?

ไหงมาอยู่นี่ครับ คุณครู!? (; โรมาจิ: "Nande Koko ni Sensei ga!?") หรือชื่อย่อในภาษาญี่ปุ่นว่า นังโกโกะ (; โรมาจิ: "NanKoko") เป็นซีรีส์มังงะญี่ปุ่น แต่งเรื่องและวาดภาพโดนโซโบโร ตีพิมพ์ในนิตยสาร"ยังแมกกาซีนรายสัปดาห์" นิตยสารมังงะแนว"เซเน็ง"ของสำนักพิมพ์โคดันชะตั้งแต่เดือนเมษายน พ.ศ. 2560 รวบรวมตีพิมพ์เป็นหนังสือมังงะรวมเล่ม ("ทังโกบง") ถึงเล่มที่ 11 เมื่อเดือนพฤศจิกายน พ.ศ. 2563 มังงะมีลิขสิทธิ์ในประเทศไทยโดยสำนักพิมพ์เฟิร์ส เพจ โปร ซีรีส์อนิเมะโทรทัศน์ดัดแปลงผลิตโดยเทียร์สตูดิโอ ออกอากาศตั้งแต่เดือนเมษายนถึงมิถุนายน พ.ศ. 2562